da da da da da da da da hu en en da nn tr ro en da en de nl id hu da da da da da da da da da da da da da da da da da da da da da da eo da es en de en da en ca da da en en nn ro it da da da da da da de en da es da ru en en
Omegn – Skanderborg Sø Camping
Skanderborg ligger i det Midtjyske Søhøjlands storslåede natur, hvor søer, skove og marker veksler i det smukke kuperede terræn
Indenfor en radius af 25 km findes mange andre skønne naturtilbud, som f.eks. hede, fjord og hav
Skanderborg en hyggelig og aktiv provinsby, etableret omkring den smukke Skanderborg sø.
Skanderborg har et godt handelsstrøg med mange butikker, hyggelige cafeer og restauranter samt et kulturhus, hvor der altid foregår noget.
Skanderborg er særdeles centralt placeret med god infrastruktur mod alle verdenshjørner, tæt på storbyer og attraktioner
Aarhus, ca. 20 km fra Skanderborg, er mangfoldighedens by. Her er verdensklasse attraktioner som Den Gamle By og Aros, og små specielle museer som f.eks. Kvindemuseet og Stenomuseet.
Her er trendy butikker i det gamle Latinerkvarter og utallige andre shopppingmuligheder i de mange gågader og stræder
Her kan I nyde et glas i cafémiljøet ved den hyggelige fritlagte å og stille sulten på en af de mange gode danske eller etniske restauranter.
3 Aarhusianske restauranter er i 2020 blevet tildelt en Michelinstjerne, og 2 har fået Michelins Bib Gourmand-udmærkelse.
Horsens, også 20 km fra Skanderborg, er en god handelsby med en hyggelig gågade og mange spændende detailbutikker i de små sidegader
Horsens er kendt for at skabe store og små begivenheder indenfor musik og idræt.
Aqua Forum byder på et topmoderne center for leg, motion, afslapning og velvære.
Odder, ca 18 km fra Skanderborg, er en mindre provinsby med et hyggeligt handelsstrøg.
Der findes mange kunsthåndværkere og gallerier samt spændende gårdbutikker i omegnen.
Silkeborg, ca. 35 km fra Skanderborg, har bl.a. et hyggeligt havnemiljø med verdens ældste hjuldamper og museet med det velbevarede mosefund; Tollundmanden
På en del af den nedlagte jernbane mellem Horsens og Silkeborg, kører det gamle lokomotiv mellem Bryrup og Vrads igennem et meget smukt naturområde
De mange små landsbyer omkring Skanderborg, kirkerne i by og på land og de nyere arkitektoniske perler, giver alle et seværdigt indtryk af Danmark før og nu.
Indenfor 1 times kørsel fra campingpladsen, findes utallige museer fra små særegne som fotomuseet til de store internationalt kendte som Moesgård museum samt attraktioner som Legoland, Skandinavisk Dyrepark, Løveparken, Djurs Sommerland og mange flere.
Udbuddet af kunstmuseer, gallerier og kunsthåndværkere er stort og varieret i omegnen. Ikke mindst Aros med Rainbow er et besøg værd.
I vores reception har vi information om aktuelle udstillinger.
Er I haveinteresseret, er der en del åbne haver indenfor en køreradius på ca. 1 time
Vil I vide mere eller opleve med egne øjne, så brug vores kontaktside til brochurebestilling og/eller bookingsiden til booking af et dejligt, oplevelsesrigt og også afslappende ophold
Book allerede i dag online eller ring til os på
tlf. (+45) 86 51 13 11
Tlf: 86 51 13 11
Kanosejlads i Skanderborg Sø
Horsensvej 21, 8660 Skanderborg
Tlf: (+45) 86 51 13 11
Copyright 2017 - Skanderborg Sø Camping - Design by Style-IT.dk